Chusé Raul Usón

**Chusé Raúl Usón Serrano**, conoixiu como **Chusé Raúl Usón** (*Jusep Raül Uson* en Grafía SLA), naixiu de Zaragoza (Comarca Central, Aragón) en 1966, ye un editor, escritor, traductor y politico aragonés que ha publicau cuantas obras en luenga aragonesa.

Ye miembro dende la suya creación en octubre de 2010, y a propuesta d'as Corz d'Aragón, d'o Consello Superior d'as Luengas d'Aragón. En o plano politico se presentó, dentro d'as candidaturas de Chunta Aragonesista, a las eleccions a las Corz d'Aragón en 1991 y a las municipals por Calatayú en 1999.

Licenciau en Cheografía y Historia por a Universidat de Zaragoza, estió coordinador d'o *[[Ligallo de Fablans de l'Aragonés]]*. Ha ganau cuantos premios literarios, tanto de poesía como de ficción, como l'Onso de Plata d'o Premio Literario Villa d'Echo u lo Premio Arnal Cavero.

Articulista en aragonés y editor, ye lo traductor de *Cullita d'otri* (1998), una antolochía de poesía contemporania occidental, y d'atras obras infantils y chovenils. Tamién ye autor d'o dietario *[[As zien claus]]* (1996) en que relata o suyo treballo como educador en un reformatorio, con o que aconsiguió o Premio Arnal Cavero en 1995.

Estió president d'o *[[Ligallo de Fablans de l'Aragonés]]* y dimpués miembro d'o *[[Consello d'a Fabla Aragonesa]]* dica 2004, y posteriorment estió president d'a *[[Sociedat de Lingüistica Aragonesa]]* y secretario d'a revista filolochica *[[De Lingva Aragonensi]]*.

## Editorial Xordica
Ye fundador y propietario d'a *[[Editorial Xordica]]* dende 1994, en a tradición d'as grans editorials independients europeas, en a que ha publicau a muitos d'os nuevos escritors aragoneses: Daniel Gascón, Cristina Grande, Miguel Mena, Ángela Labordeta, Antón Castro, Fernando Sanmartín, Julio José Ordovás, Ángel Petisme, Santiago Gascón, Fernando Martín Pescador, Isidro Ferrer, Daniel Nesquens u Sergio Algora. Tamién ha publicau a atros importants escritors aragoneses: José Antonio Labordeta, Javier Tomeo, Ismael Grasa, José María Conget, Jesús Moncada, José Luis Cano, Javier Barreiro, Ildefonso Manuel Gil, José María Latorre, Agustín Sánchez Vidal y a muitos atros escritors: David Trueba, Manuel Antonio Pina, Ondjaki, Gonçalo Tavares, Jean Debernard, Lara López, Irantzu Landaluce, Manuel Moyano, Diego Pita, Joan Perucho, Diego Marín A. u Xosé Luis Méndez Ferrín.
Ye l'editor privau mas important de libros en luenga aragonesa, habendo publicau a  Ánchel Conte, Francho Nagore Laín, Elena Chazal, Chusé Inazio Nabarro, Quino Villa, Carlos Diest ...

## Obra literaria
### Poesía
* 1986: *[[Dezinueu repuis d'una bida dallata]]*.
* 1988: *[[Ixe buxo biello -entre fierros-]]*, Premio Ana Abarca de Bolea, con una segunda edición en 2008.
* 1989: *[[Luna, arto y poemas de bardo]]*.
* 1991: *[[Fuellas chobenas]]*.
* 1994: *[[Cruzillata]]*.
* 2006: *[[Candalieto/Piedra angular]]*.
* 2008: *Le Petit Trianon*, (en o volumen colectivo *[[José Antonio Labordeta: creación, compromiso, memoria]]*).
* 2008: *[[Enruenas]]*, con traducción enta lo castellano como *Escombros* en 2011.

### Prosa
* 1986: *[[Nueis d'agüerro]]*, Premio Naya (relato curto).
* 1989: *[[Trista boira baixa]]*, Premio Bal de Xalón (relato curto).
* 1997: *[[As zien claus]]*, Premio Arnal Cavero en 1995.
* 2003: *[[Benzina (relato)|Benzina]]* (relato curto).
* 2003: *Fiesta*, (en o volumen colectivo *[[Zaragoza de la Z a la A]]*.
* 2008: *A voz, a nuestra voz* (en o volumen colectivo *[[Una isla de libertad. Homenaje a Ánchel Conte]]*).
* 2008: *Navalla, botas, vacas* (en o volumen colectivo *[[Cuentos a patadas]]*).
* 2008: *[[Enruenas]]*, Premio Universidad de Zaragoza.
* 2016: *[[Lo Gorrorroi]]*.

### Asayo
* 2009: *[[La fiesta del árbol]]*.
* 2009: *[[Dovina, dovinalla]]*.
* 2009: *[[El Carnaval de Torla (Sobrarbe, Huesca)]]*, de conchunta con Xavier Tomás.

### Traduccions
#### Enta l'aragonés
* 1998: *[[Cullita d'otri]]* (con traduccions enta la luenga aragonesa de poemas de Bernardo Atxaga, Paul Auster, Georges Bataille, John Berger, Joan Brossa, Raymond Carver, Constantino Cavafis, Paul Celan, Celso Emilio Ferreiro, Federico García Lorca, Pere Gimferrer, Miguel Labordeta, Valerio Magrelli, Cesare Pavese, Fernando Pessoa, Arthur Rimbaud, Manuel Rivas, Joseba Sarrionandia y Georg Trakl).
* 2000: *[[A yo me patina a egge, e qué?]]* (traducción enta l'aragonés d'o libro d'Anjel Lertxundi).
* 2001 *[[Per qué no canta o papirroi?]]* (traducción enta l'aragonés d'o libro de Xabier Mendiguren).
* 2001: *[[Manual d'instruzions ta querer a Irene]]* (traducción enta l'aragonés d'o libro de Carlos Mosteiro).
* 2001: *[[A mía chirmana ye asinas, e qué?]]* (traducción enta l'aragonés d'o libro de Pako Sagarzazu).
* 2002: *[['No sé nadar, e qué?]]* (traducción enta l'aragonés d'o libro de Daniel Nesquens).
* 2003: *[[Un can en o piso, e qué?]]* (traducción enta l'aragonés d'o libro de Fina Casalderrey).
* 2003: *[[A flor d'a ziresera: leyendas chaponesas]]* (traducción enta l'aragonés d'o libro de Josep-Francesc Delgado).

#### Enta l'asturiano
* 2004: *Les cien llaves* (traducción enta la lengua asturiana d*'[[As zien claus]]*).

#### Enta lo castellano
* 1996: *Historias de la mano izquierda* (traducción enta lo castellano d'o libro *[[Històries de la mà esquerra]]*, de Jesús Moncada).
* 1997: *El café de la rana* (traducción enta lo castellano d'o libro *[[El Cafè de la Granota]]*, de Jesús Moncada).
* 2005: *Calaveras atónitas* (traducción enta lo castellano d'o libro *[[Calaveres atònites]]*, de Jesús Moncada).

### Articlos
* 1997: *Animals esclarexitos, de Carlos Diest*, en *[[Luenga e Fablas]]*, num. 1, pp.183–187. Uesca, Consello d'a Fabla Aragonesa.
* 2001: *El aragonés del valle de Broto, Ribera de Fiscal, La Solana y los valles de Vio y Puértolas*. Inedito (i hai una copia en a Biblioteca d'o Instituto de Estudios Altoaragoneses). Uesca,  2001 (con Xavier Tomás Arias).
* 2002: *Uso e perbibenzia d'a conchunzión copulatiba e en aragonés*, en *[[Luenga e Fablas]], num 4, pp.&nbsp;107–121. Uesca, Consello d'a Fabla Aragonesa (con Xavier Tomás Arias).
* [[2002]]: *Rolde de Estudios Aragoneses: 25 años en defensa del Aragón trilingüe*, en *Pasar haciendo camino. Rolde de Estudios Aragoneses (1977-2002)*, José I. López Susín, José L. Melero y Antonio Peiró (coords.). Bal de Bernera nun. 8, pp.&nbsp;89–108. Zaragoza, [[Rolde de Estudios Aragoneses]].
* [[2003]]: *Sobre a conserbazión d'a oclusiba xorda interbocalica -t- en bels bocables aragoneses*, en *Alazet* num. 13, pp.&nbsp;127–143. Uesca, [[Instituto de Estudios Altoaragoneses]] (con Xavier Tomás Arias).
* [[2004]]: *Bellas considerazions sobre criterios en a estandarizazión de l'aragonés*, en *Autas d'a III Trobada d'estudios e rechiras arredol d'a luenga aragonesa e a suya literatura*, pp.&nbsp;435–460. Uesca, [[Instituto de Estudios Altoaragoneses]]-[[Consello d'a Fabla Aragonesa]] (con Xavier Tomás Arias).
* [[2006]]: *El aragonés de Sobrarbe*, en *Comarca de Sobrarbe``, pp.&nbsp;269–282. Zaragoza, Gubierno d'Aragón (con Xavier Tomás Arias).

## Referencias

## Vinclos externos
* Pachina web d'a editorial Xordica.